Na temelju članka 31. Statuta Doma zdravlja Zagreb - Centar, odobrenja Plana specijalizacija za 2016. godinu izdanog od Ministarstva zdravlja dana 18. svibnja 2016. godine, te odredbi Pravilnika o specijalističkom usavršavanju magistara medicinske biokemije (NN br. 73/08) i Pravilnika o mjerilima za prijam specijalizanata (NN br. 83/15), ravnateljica Doma zdravlja Zagreb - Centar, Zagreb, Runjaninova 4, raspisuje

**N A T J E Č A J**

**za upućivanje zdravstvenih radnika na specijalističko usavršavanje**

Raspisuje se natječaj za upućivanje na specijalističko usavršavanje zdravstvenih radnika

za potrebe Doma zdravlja Zagreb – Centar i to za **specijalizaciju iz medicinske biokemije i laboratorijske medicine – jedan izvršitelj/izvršiteljica**

**Opći uvjeti pristupnika** za odobravanje specijalizacije:

* zdravstveni radnik sa završenim integriranim preddiplomskim i diplomskim studijem zdravstvenog usmjerenja, završen Farmaceutsko-biokemijski fakultet, - studij medicinske biokemije,
* odobrenje za samostalan rad

**Uz prijavu na natječaj pristupnik je obvezan priložiti sljedeće priloge:**

1. Životopis,
2. Preslik diplome - potvrda o stručnoj spremi,
3. Preslik uvjerenja o položenom stručnom ispitu,
4. Preslik odobrenja za samostalan rad (licenca),
5. Preslik prijepisa položenih ispita na studiju,
6. Preslik potvrde o općem prosjeku ocjena tijekom studija, te duljinu trajanja studija,
7. Dokaz o radnom iskustvu - elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje,
8. Preslik domovnice

**U svrhu utvrđivanja redoslijeda pristupnika za odobravanje specijalizacije pristupnik je dužan priložiti preslike slijedećih dokumenata:**

1. Preslik potvrde o statusu poslijediplomskog doktorskog studija studija,
2. Preslik dokaza o postignutom znanstvenom stupnju,
3. Preslik dokaza o nagradama za vrijeme studija,
4. Popis objavljenih radova s naznakom mjesta i godine objave i kopije radova,
5. Preslik ugovora o radu ako je pristupnik radio u primarnoj zdravstvenoj zaštiti i preslik ugovora o radu ako je pristupnik radio bez specijalizacije u bolničkoj zdravstvenoj ustanovi,
6. Potvrdu o sudjelovanju u Domovinskom ratu (ako je pristupnik sudionik Domovinskog rata)

Pristupnici trebaju imati najmanje odrađeni pripravnički staž.

Radni odnos s odabranim pristupnikom zasniva se na neodređeno vrijeme, uz probni rad od 6 mjeseci.

Kandidat koji bude odabran za specijalističko usavršavanje, bit će obavezan provesti na radu u radnom odnosu u Domu zdravlja Zagreb – Centar, nakon završetka specijalizacije i položenog specijalističkog ispita najmanje onoliko vremena koliko je trajala specijalizacija.

Rok za podnošenje prijava na natječaj je 8 dana od objave natječaja.

Razmatrat će se samo prijave zaprimljene do dana naznačenog u natječaju.

Sukladno članku 13. stavak 2. Zakona o ravnopravnosti spolova, na natječaj se mogu javiti osobe oba spola (NN 82/08.)

Bodovanje i razgovor obavlja se samo za one pristupnike koji su podnijeli potpunu dokumentaciju.

Povjerenstvo će u roku od 15 dana od dana završetka natječajnog roka, a prije provođenja razgovora s pristupnicima, na oglasnoj ploči Doma zdravlja objaviti listu pristupnika s istaknutim bodovima koje su stekli prema pojedinom mjerilu.

Poziv za razgovor s povjerenstvom bit će upućen pristupnicima elektroničkom poštom.

Prilikom odaziva na razgovor pristupnici su obvezni predočiti izvornike svih dostavljenih dokumenata.

Lista rezultata svih pristupnika bit će objavljena na oglasnoj ploči Doma zdravlja uz prethodnu obavijest o datumu objave svim prijavljenim pristupnicima sukladno članku 7. Pravilnika o mjerilima za prijam specijalizanata.

Odluka o izboru specijalizanata bit će javno objavljena na oglasnoj ploči odnosno web-stranici Doma zdravlja Zagreb - Centar sukladno Pravilniku o mjerilima za prijam specijalizanata.

Prijave je potrebno dostaviti u zatvorenoj omotnici na adresu:

**Dom zdravlja Zagreb - Centar, Runjaninova 4, 10000 Zagreb, s naznakom ''Natječaj za specijalističko usavršavanje iz medicinske biokemije i laboratorijske medicine''.**

Dom zdravlja Zagreb - Centar